Gwenlyn Parry

Dramodydd Cymraeg sy'n adnabyddus am ei ddramâu arloesol sy'n perthyn i genre Theatr yr Abswrd oedd Gwenlyn Parry (8 Mehefin 1932 - 5 Tachwedd 1991).Llyfr 'The Writers of Wales' gan Roger Owen; JSTOR; Adalwyd 5 Ionawr 2016

Bywgraffiad
Ganwyd William Gwenlyn Parry ym mhentref Deiniolen (neu Llanbabo), Gwynedd. Roedd ei dad, William John Parry, yn chwarelwr yn y chwarel lechi cyfagos yn Ninorwig; roedd ei fam Katie Parry (née Griffiths) yn gweithio am sawl blwyddyn fel nyrs yn Ysbyty Eryri yng Nghaernarfon. Roedd ganddo un chwaer, Margaret, oedd yn bum mlynedd yn iau.

Cafodd ei addysg yng Ngholeg y Normal, Bangor. Ar ôl cyfnod yn Llundain lle daeth i adnabod Rhydderch Jones a Ryan Davies a chyfnod fel athro ym Methesda, cafodd swydd fel sgriptiwr gyda BBC Cymru. Ar ôl cyfnod o salwch bu farw yn ardal Caerdydd ar 5 Tachwedd 1991; cafodd ei gladdu ym mynwent Pen-y-groes, Gwynedd.

Ysgrifennodd nifer o benodau i'r gyfres Pobol y Cwm a rhaglenni eraill ar y teledu yn cynnwys Fo a Fe, Hafod Henri a'r ffilm Grand SlamGwenlyn Parry, BBC Cymru Bywyd; Adalwyd 5 Ionawr 2016. Fe'i cofir fel dramodwr yn bennaf am ei ddramâu arloesol o'r 1960au hyd y 1980au. Mae'r rhain yn cynnwys Saer Doliau (1966) ac Y Tŵr (1978). Cryfder y dramâu hyn yw eu cyfuniad o elfen Abswrd, gwrthnaturyddol, a deialog dafodieithol naturiol a chredadwy sy'n creu gwaith arbennig ac unigryw.

Cyfranodd i sgript y ddrama deledu Grand Slam a'r ffilm o Un Nos Ola Leuad (seiliedig ar y nofel o'r un enw gan Caradog Prichard).

Bywyd personol

Roedd yn briod ddwywaith, yn gyntaf i Joy a roedd ganddynt ddau ferch, Sian Elin (ganwyd 1969) a Catrin Lynwen (ganwyd 1971). Yna fe briododd Ann Beynon a cafodd merch a mab o'i ail briodas.

 Dramâu 
 Tair Drama (1965)
 Y Ddraenen Fach (1961)
 Poen Yn Y Bol (1963)
 Hwyr A Bore (1964)
 Saer Doliau (1966)
 Tŷ Ar Y Tywod (1968)
 Y Ffin (1973)
 Y Tŵr (1978)
 Sál (1982)
 Panto (1986)

 Oriel 

 Gweler hefyd 
 Y Ddrama yn Gymraeg

 Cyfeiriadau 

Dolenni allanol
Dramâu Gwenlyn Parry ar wefan BBC Cymru
 Gwenlyn Parry ar wefan yr Internet Movie Database


Categori:Dramodwyr Cymraeg
Categori:Genedigaethau 1932
Categori:Llenorion yr 20fed ganrif o Gymru
Categori:Marwolaethau 1991
Categori:Pobl o Arfon
Categori:Pobl addysgwyd yn Ysgol Brynrefail